《纂风浦》
宋代·张侃

短茅黄瓦排门户，祖父从来在此住。不思城市好风光，只要秋此有分数。

年年借本事荒田，探前望后庶有补。海门相近潮吐吞，不似今番难撑拄。

夏初幼妇生小孙，嘤咿作声求饲乳。妇饥苦语出肝肠，摇头怕说纂风浦。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。